Гавай утрауҙарын европалылар өсөн 1778 йылдың 18 ғинуарында билдәле инглиз диңгеҙсеһе Джеймс Кук үҙенең Тымыҡ океан буйлап өсөнсө сәйәхәте барышында аса (һәм ошонда уҡ 1779 йылдың 14 февралендә, Тымыҡ океандың төньяҡ өлөшө буйлап йөҙөгәндән һуң ҡышҡылыҡҡа ҡайтҡанда һәләк була)[2]. Кук уларға Адмиралтействоның Беренсе лорды Джон Монтегю, Сэндвичтың 4-се графы хөрмәтенә Сандвич утрауҙары (был исем XIX быуат аҙағына тиклем ҡулланыла) исемен бирә[3].